ผมแคะหูแล้วเหมือนมีเลือดมานิดหน่อยอะครับ แต่ที่แคะหูมีรอยสนิมนิดนึงครับ มีสิทธิ์เป็นบาดทะยักไหมครับ? จำไม่ได้ว่าฉีดวักซีนครั้งล่าสุดเมื่อไหร่อะครับ นานมากแล้วนะครับ ถ้าผมจำได้ถูกต้อง
สวัสดีค่ะ โรคบาดทะยักเกิดจากการติดเชื้อแบคทีเรียชื่อClostridium tetaniพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก เป็นต้น- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่น แผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนส่วนการใช้ไม้แคะหูจนเกิดเลือดออก หากไม้แคะหูมีฝุ่นสกปรก หรือมีสนิม ก็อาจมีความเสี่ยงต่อการติดเชื้อบาดทะยักได้ ดังนั้น หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น หรือจำไม่ได้ว่ากี่ปี ก็ควรพิจารณาฉีดวัคซีนกระตุ้นด้วยค่ะ